stanford-oval/wikipedia huggingface dataset:
Lance Ward
Ammattilaisura > NHL-vuodet

Kaudeksi 1998–1999 Ward siirtyi Florida Panthersin organisaatioon. Hän pelasi ensimmäisen sopimuskautensa aikana ECHL-joukkue Miami Matadorsin, IHL-joukkue Fort Wayne Kometsin ja AHL-joukkue Beast of New Havenin välillä. Suurimman osan kaudestaan Ward pelasi New Havenissa, jossa hän teki 43 ottelussa tehot 2+5=7.
Kauden 1999–2000 Ward pelasi kokonaan AHL:n Louisville Panthersissa, ja kaudella 2000–2001 hän teki NHL-debyyttinsä. Ward pelasi 30 ottelua tehoin 0+2=2. Hän pelasi kauden 2001–2002 kokonaan NHL:ssä ja teki 68 ottelussa tehot 1+4=5. Jäähyminuutteja tuli 131, joka on Wardille yhden kauden ennätys NHL:ssä. Tammikuussa 2003 hänet kaupattiin Sandis Ozoliņšin kanssa Mighty Ducks of Anaheimiin vaihdossa Pavel Trnkaan, Matt Culleniin ja neljännen kierroksen varausvuoroon. Yhteensä Ward teki kauden aikana 65 ottelussa tehot 3+2=5. Hän teki heinäkuussa 2003 kaksivuotisen jatkosopimuksen Mighty Ducksin kanssa.
Ward oli kokonaan pelaamatta NHL:n työsulkukauden 2004–2005. Hän teki kesäkuussa 2005 vapaana agenttina sopimuksen Ottawa Senatorsin kanssa, mutta koko kausi 2005–2006 kului sen farmijoukkueessa Binghamton Senatorsissa. Ward keräsi 278 jäähyminuuttia, ja sijoittui AHL:n jäähypörssissä seitsemänneksi.
Ammattilaisura > Siirtyminen Eurooppaan

Ward siirtyi kaudeksi 2006–2007 Ruotsiin ja Elitserien-joukkue HV71:een yksivuotisella sopimuksella. Ensimmäinen kausi toi 50 ottelussa tehot 6+4=10 ja 273 jäähyminuuttia, ja Ward voitti Elitserienin jäähypörssin. Lukema on Elitserienin kaikkien aikojen yhden kauden ennätys. Hän jatkoi sopimustaan vuodella kesäkuussa 2007 ja voitti 212 minuutillaan jäähypörssin toisen kerran peräkkäin kaudella 2007–2008. Jäähymäärä on Elitserienin kaikkien aikojen kolmanneksi eniten yhdessä kaudessa. Ward voitti keväällä 2008 Ruotsin-mestaruuden ja hän oli 66 minuutillaan myös Elitserienin pudotuspelien jäähypörssin voittaja.
Ward pelasi kauden 2008–2009 Saksassa, DEL-joukkue Frankfurt Lionsin riveissä. Hän palasi kaudeksi 2009–2010 HV71:een. Ward teki joukkueen kanssa kaksivuotisen sopimuksen jo tammikuussa 2009. Hän voitti keväällä 2010 Ruotsin-mestaruuden. Kausi 2010–2011 jäi Wardilla kuitenkin vain 11 ottelun mittaiseksi loukkaantumisen takia.
Tilastot

Lance Ward (oikealla) HV71:n harjoituksissa Johan Davidssonin kanssa.
Lem

Lem voi tarkoittaa seuraavaa:
Henkilöitä

Stanislaw Lem (1921–2006), puolalainen tieteiskirjailija
Steinar Lem (1951–2009), norjalainen kirjailija
Asioita

LEM, yhdysvaltalainen avaruusalus
LEM, italialaisen Generalmusic-yhtiön musiikkilaitteiden tuotemerkki.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Le Tigre

| Le Tigre |
| --- | --- |

Tiedot
Toiminnassa:  1998–2007
Tyylilaji:  punk rock, elektroninen musiikki, new wave
Kotipaikka:  New York, Yhdysvallat
Laulukieli:  englanti
Jäsenet:  Johanna Fateman   Kathleen Hanna   JD Samson  
Entiset jäsenet:  Sadie Benning, 1998–2001  
Levy-yhtiö:  Universal Records   Mr. Lady Records  
Aiheesta muualla
www.letigreworld.com
Infobox OKNimi-testi OK: 
Le Tigre on yhdysvaltalainen yhtye, jonka musiikki on sekoitus punkia, elektroa ja new wavea. Le Tigre tunnetaan erittäin poliittisista, feministisistä sanoituksista. Yhtyeen biisi Deceptacon on tunnettu myös Girl Skateboardsin elokuvasta "Yeah Right".[lähde? ]
Historia

Alkuperäisenä suunnitelmana oli, että Le Tigre sekoittaisi riot grrrlin politiikkaa ja feminismiä hauskoihin sampleihin ja lo-fi-biitteihin. Yhtye itse julisti olevansa ”underground elektro-feministisiä performanssitaiteilijoita” yhdistäen esiintymisissään visuaalisuutta, musiikkia ja tanssia.[lähde? ]
Yhtyeen perustivat vuonna 1998 Johanna Fateman ja Kathleen Hanna, joka oli aiemmin ollut Bikini Kill -yhtyeen laulaja. Mukana oli myös JD Samson, josta tuli yhtyeen varsinainen jäsen, kun Sadie Benning jätti yhtyeen ennen Feminist Sweepstakes -albumin nauhoittamista vuonna 2001. JD oli työskennellyt aiemmin yhtyeen roudarina ja Benningin diakuvien koneenkäyttäjänä ensimmäisen albumin aikaisissa live-esiintymisissä. JD on merkittävä homoseksuaalien oikeuksien puolustaja, ja poiminnat ”New Kicks” -kappaleessa ovat tosiasiallisesti mielenosoituksesta, jonka JD itse nauhoitti. Kathleen on aktiivinen seksuaalisen hyväksikäytön vastustaja.[lähde? ]
”Hot Topic” -kappale yhtyeen ensimmäisellä albumilla on kunnianosoitus kaikille kuvataiteilijoille, muusikoille, kirjailijoille, feministeille ja muille, jotka ovat inspiroineet heitä. Näitä ovat esimerkiksi Yoko Ono, Cibo Matto, Aretha Franklin, Vaginal Davis, Yayoi Kusama, John Cassavetes, Sleater-Kinney, Billy Tipton, James Baldwin ja Jean Genet. Vastaavasti kappale ”FYR” Feminist Sweepstakes -albumilta on kunnioituksenosoitus asioille, jotka tuotiin esiin Shulamith Firestonen Fifty Years of Ridicule'ssa hänen vuonna 1970 julkaistussa feministisessä teoksessaan The Dialectic of Sex.[lähde? ]
Le Tigren kaksi ensimmäistä levytystä julkaisi riippumaton levy-yhtiö Mr. Lady Records, jota pyörittävät The Butchiesin Kaia Wilson ja taiteilija Tammy Rae Carland. Feminist Sweepstakes (2001) tuli ulos Chicks on Speedin levy-yhtiön kautta. This Island -albumi (2004) oli Le Tigren ensimmäinen suurella yhtiöllä (Universal/Strummer). The Carsin Ric Ocasek tuotti sille yhden kappaleen, ”Tell You Now”. Vielä Universalin kanssa tehdyn sopimuksen jälkeenkin Le Tigre jatkoi työskentelyä itsenäisten levy-yhtiöiden kanssa. Vuonna 2005 he julkaisivat This Island Remixes -äänitteen Chicks on Speedin kanssa.[lähde? ]
Vuoden 2007 alusta yhtye päätti jäädä pitkälle tauolle.[lähde? ]
Diskografia > Albumit

Le Tigre (1999)
Feminist Sweepstakes (2001)
This Island (2004)
Diskografia > EP:t

From the Desk of Mr. Lady (2001)
This Island Remixes Volume 1
This Island Remixes Volume 2
Diskografia > Singlet

Hot Topic (1999)
Remix (2003)
Standing in the Way of Control (yhdessä The Gossipin kanssa, 2005)
Aiheesta muualla

Le Tigren viralliset kotisivut (englanniksi)
Le Tigre Myspacessa (englanniksi)
Le Tigre Last.fm:ssä (englanniksi)
Lelumuseo Eilisen lapset ja Leikityt lelut

| Lelumuseo Eilisen lapset ja Leikityt lelut |
| --- | --- |
 Museon päärakennus heinäkuussa 2020
Tyyppi:  paikallismuseo
Sijainti:  Paltamo 
Perustettu:  2009
Ylläpitäjä:  Meteli seis. ry
Kotisivut:  https://www.meteliseis.com/
Koordinaatit:  64°24′11″N, 27°51′14″E
 fiLelumuseo Eilisen lapset ja Leikityt lelut 
    
Lelumuseo Eilisen lapset ja Leikityt lelut on paltamolaisen Meteli seis. ry:n ylläpitämä museo, joka sijaitsee vähän matkan päässä Paltamon keskustasta. Meteli seis. ry on yleishyödyllinen kulttuuriyhdistys, joka vaalii Paltamon historiaa ja edistää sen kulttuuria ja matkailun yleisiä edellytyksiä. 
Lelumuseon päärakennuksena eli näyttelypirttinä toimii Kanerva-niminen talo vuodelta 1914. Homaset ostivat talon vuonna 2002 ja rupesivat kunnostamaan sitä ja pihapiiriä vähitellen museokäyttöön. Perusnäyttelynä on vuodesta 2009 asti toiminut Eija ja Tapani Homasen tuottama Eilisen lapset ja Leikityt lelut. Siinä on esillä laaja kattaus esimerkiksi nalleja, pehmoeläimiä, mekaanisia leluja, nukkeja ja kipsiveistoksia.
Paltamon lelumuseon laajaan kokoelmaan kuuluu muun muassa 1900 kipsiveistosta, joista osa on italialaislähtöisen Magi-suvun valmistamia: näitä veistoksia myytiin Suomessa 1920-luvulta lähtien ja vielä 1950–1970-luvuilla.
Kuvia näyttelyistä

Pehmoleluja museon kokoelmista
Peltiautoja
Kipsiveistoksia
Nukketalo on yksi museoalueen rakennuksista
Aiheesta muualla

Museon verkkosivut
Instagram-sivut (Arkistoitu – Internet Archive)
Meteli seis. Ry. Facebookissa
Lauttakylä-lehti

| Lauttakylä-lehti |
| --- | --- |
Lehtityyppi:  sanomalehti
Julkaisija:  Huittisten Sanomalehti Oy
ISSN:  ISSN 2243-1772
Levikki:  4 891 (2013)
Perustettu:  1913
Päätoimittaja:  Heli Lehtelä
Sitoutuneisuus:  sitoutumaton
Kotikunta:  Huittinen
Kotimaa:  Suomi
Sivukoko:  289x410 mm
Ilmestymistiheys:  keskiviikkoisin
Aiheesta muualla
Lauttakylä-lehti
Lauttakylä-lehti on Huittisten seudulla keskiviikkoisin ilmestyvä tilattava, puoluekannaltaan sitoutumaton paikallislehti. Sen päätoimittajana on vuodesta 2023 toiminut Heli Lehtelä. Aiempi päätoimittaja oli Marja-Liisa Hakanen. Lehden toimitus sijaitsee Karpintiellä Lauttakylässä (Huittisten keskustaajama).
Lauttakylä-lehden levikki oli vuoden 2013 levikintarkastuksen mukaan 4 891.
Historia

Lauttakylä lehti ilmestyi ensimmäisen kerran joulukuussa 1913. Lehti ilmestyi aluksi kerran viikossa, mutta 1979 se alkoi ilmestyä kahdesti viikossa. Se vaihtoi sivukokonsa broadsheetista eurotabloidiin vuonna 2003. Lehti muuttui takaisin yksipäiväiseksi vuonna 2013.
Aiheesta muualla

Lauttakylä-lehti
Leavenworth

Leavenworth tarkoittaa seuraavia asioita ja henkilöitä:
Leavenworth, kaupunki Indianassa Yhdysvalloissa
Leavenworthin piirikunta, piirikunta Kansasissa Yhdysvalloissa
Leavenworth, kaupunki
Fort Leavenworth, maavoimien tukikohta
United States Penitentiary, Leavenworth, liittovaltion vankila
United States Disciplinary Barracks, maavoimien sotilasvankila
Leavenworth, kaupunki Washingtonissa Yhdysvalloissa
Francis Preserved Leavenworth, yhdysvaltalainen tähtitieteilijä
Henry Leavenworth, yhdysvaltalainen sotilas, Fort Leavenworthin perustaja
Scotty Leavenworth, yhdysvaltalainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leavenworth”, voi hakea sivunnimihaulla, laajalla sivunnimihaulla tai tekstihaulla.
Neuvostoliiton talousjärjestelmä

Neuvostoliiton talousjärjestelmä käsittelee Neuvostoliitossa harjoitetun valtiojohtoisen suunnitelmatalouden hallinnollista järjestelmää. Byrokraatit kiinnittivät vähän huomiota kansantaloudessa tapahtuviin vaihteluihin, sillä väittämän mukaan talousjärjestelmän avulla kyettiin pääsemään eroon kansantaloudessa tapahtuvista vaihteluista. Talousjärjestelmään toivat kuitenkin vaihteluita Neuvostoliiton osallistuminen kansainväliseen kaupankäyntiin sekä luonnonvarojen epätasainen tuotantotahti, erityisesti maaöljyn ja maakaasun.
Talousjärjestelmä oli yksinomaan tuotannontekijöiden rajoittama. Kaikki talousjärjestelmän parametrit olivat tarjontapuolella. Talousjärjestelmässä jousto oli kuluttajien kulutuksessa. Mikäli tuotanto ei muodostanut riittävästi tarjontapuolta (aggregaattitarjonta), koitui siitä kysyntäpuolella (aggregaattikysyntä) rahan säästämispakkoa kuluttajille. Tuotantopotentiaalia rajoitti kiinteä pääomakanta (stock of fixed capital), jonka käyttöasteen toteutumaa saattoivat pitää matalana kiertävät pääomapanokset (circulating capital inputs) tai työvoima.
Valtionyhtiöiden välillä ei ollut lainkaan kilpailua. Yritysten luominen ja kasvu olivat poliittisia päätöksiä.
Työvoima ja osallistumisaste

Neuvostoliiton perustuslaissa luki että kansalaisella on oikeus ja velvollisuus tehdä työtä. Talousjärjestelmä pyrki työllistämään kaikki työikäiset kansalaiset, eikä yhteiskunnassa ollut lainkaan työttömyyskorvausta. Työikäiseksi väestöksi oli määritelty 16-59 vuotta miehille ja 16-54 vuotta naisille. Arvion mukaan Neuvostoliiton työvoima oli 152,3 miljoonaa työntekijää vuonna 1991.
Vuonna 1970 20-59-vuotiaista miehistä 93 prosenttia ja 20-54-vuotiaista naisista 89 prosenttia olivat taloudellisesti aktiivisia.
Kornain mukaan sosialistisissa maissa työvoimaan osallistumisaste oli selvästi korkeampi kuin kapitalistissa maissa, myös kun otetaan huomioon talouden kehitystaso (BKT per capita). Sosialistisissa maissa naisten osallistumisaste oli korkea. Andersonin (1987) mukaan Neuvostoliitossa oli maailman korkein naisten osallistumisaste.
Eläkeikä oli 60 vuotta miehille ja 55 vuotta naisille. Virallisen eläkeiän oli säätänyt Josif Stalin ja sitä ei muutettu. Neuvostoliitossa kannustettiin myös eläkkeellä olevia tekemään työtä. Työskentelevät eläkeläiset olivat erityisesti sellaisia, joilla oli suhteellisen hyvät työt ja jotka pitivät työstään.
Neuvostoliiton lopussa esiintyi työttömyyttä, jolle oli selvät syyt. Työttömyys johtui keskussuunnittelun purkamisesta, ydinvoiman vastaisesta liikkeestä ja asetehtaiden muuttamisesta siviilituotantoon.
Ammatinvalinta, työpaikan valinta ja työn tuottavuus

Neuvostoliitossa kansalainen sai valita ammattinsa ja kansalaisella oli paljon valinnanvaraa ammattinsa valitsemisessa. Kansalainen sai myös valita työpaikkansa. Työvoimassa toimi jossain määrin markkinatalouden periaate, ikään kuin kvasimarkkina.
Työn tuottavuutta alensi se, että lukuisilla puolustus- ja siviiliteollisuuden yrityksillä oli erityistilanteita varten varatuotantokapasiteettia, joka voitiin mobilisoida tarvittaessa. Joissain tapauksissa oli varauduttu jopa 10-kertaiseen tuotannon kasvatukseen. Raaka-aineita, osia ja muita panoksia täytyi varastoida ja lisäksi työvoiman täytyi olla koulutettua sotilaalliseen tuotantoon siirtymiseksi. Tämä rakenteellinen militarisointi oli erittäin tuhlaavainen järjestelmä. Se koski metalliteollisuutta, siviilikäyttöön tarkoitettua koneenrakennusta ja energiasektoria.
Yleinen finanssitase

Neuvostoliiton pääasiallinen taloussuunnittelun väline oli valtion yleinen finanssitase, joka muodosti budjetointiprosessin pohjan. Keskussuunnitteluvirastolle eli Gosplanille kuului yleisen finanssitaseen muodostaminen ja toteutus osana koko suunnitelmaprosessia. Yleinen finanssitase perustui siihen, että valtio omisti kaiken omaisuuden, kaikki valtionyhtiöt ja myös kaikki valtionyhtiöiden taloudelliset resurssit. Yleinen finassitase oli käytössä vuoden 1990 loppuun asti. Vuoden 1991 alusta alkaen yleinen finanssitase oli enää vain makrotaloudellisen ennustamisen väline.
Yleiseen finanssitaseeseen saapuivat tuloina: (1) valtionyhtiöiden voitot, (2) liikevaihtovero, (3) sosiaalivakuutus ja henkilökohtaiset verot, (4) poistot, (5) ulkomaan toiminta sekä (6) rahaemissiot ja lainaaminen Gosbankista.
Yleisestä finanssitaseesta lähtivät menoina: (1) keskitetyt investoinnit, (2) omaisuuserien renovaatio, (3) erot hinnoissa, (4) valtionyhtiöiden varat, (5) sosiaaliset ja kulttuuriset aktiviteetit (ei sisällä investointeja) sekä (6) puolustus (ei sisällä eläkkeitä eikä investointeja).
Valtionyhtiöiden vuosisuunnitelmat

Jokaisella valtionyhtiöllä oli oma vuosisuunnitelmansa, jonka ministeriö oli hyväksynyt. Valtionyhtiön vuosisuunnitelmassa oli määritelty fyysinen tuotanto ja finanssiresurssien käyttö.
Tuotannon mittaaminen

Tuotantoa mitattiin nettomateriaalituotteen käsitteellä. Se ei sisältänyt palveluita.
Budjetti

Neuvostoliiton budjetti tai fiskaalinen järjestelmä suunniteltiin menojen mukaan ja tulot olivat sivuseikka. Valtio pystyi täydentämään budjetissa tarvittavat finanssiresurssit, joten se aloitettiin aina menoista. Budjetin suurin erä oli kansantalous. Vuoteen 1990 asti kansantalouden osuus budjetin menoista oli noin 40 prosenttia.
Budjetista lähtivät menoina: (1) kansantalous, (2) hintatuet, (3) sosiaaliset ja kulttuuriset aktiviteetit, (4) puolustus ja (5) muut. Sosiaaliset ja kulttuuriset aktiviteetit jakaantui edelleen: (1) koulutus, (2) tiede, (3) terveydenhuolto ja (4) sosiaaliset turvaverkot.
Budjettiin saapuivat tuloina: (1) liikevaihtovero, (2) kontribuutiot valtionyhtiöiden varoista, (3) sosiaalivakuutukset, (4) henkilökohtaiset verot, (5) ulkomaan toiminta, (6) muut tulot. Tulojen kaksi suurta kategoriaa olivat kontribuutiot valtionyhtiöiden varoista ja liikevaihtovero, jotka yhdessä ylittivät 60 prosenttia budjetin tuloista.
Ennen vuotta 1991 Neuvostoliitossa ei ollut minkäänlaista yritysten verotusta. Valtiolla oli oikeus ottaa budjettiin valtionyhtiöiden finanssiresurssit.
Liikevaihtovero

Liikevaihtovero ei ollut todellisuudessa vero, vaan osa finanssiresurssien uudelleenallokaation yleismekanismia.
Lily Pons

Lily Pons 1930-luvulla.
Alice Joséphine ”Lily” Pons (12. huhtikuuta 1898 – 13. helmikuuta 1976) oli ranskalais-yhdysvaltalainen koloratuurisopraano.
Pons syntyi Draguignan’ssa lähellä Cannesia ja opiskeli pianonsoittoa Pariisin konservatoriossa. Ensimmäisen maailmansodan aikana hän esiintyi sotilaille Pariisin sairaaloissa. Hän aloitti vuonna 1925 sopraano Dyna Beumerin rohkaisemana laulunopintonsa Albert de Gorostiagan johdolla.
Pons teki menestyksekkään oopperadebyyttinsä Léo Delibesin Lakméssa Mulhousessa 1928. Impresario Giovanni Zenatello tutustui häneen ja vei hänet New Yorkiin tutustumaan Metropolitan-oopperan silloiseen johtaja Giulio Gatti-Casazzaan. 3. tammikuuta 1931 Yhdysvalloissa ennestään tuntematon sopraano teki Metropolitan-debyyttinsä Lucian roolissa Gaetano Donizettin Lucia di Lammermoorissa.
Pons osoittautui välittömäksi menestykseksi ja hän toimi Metropolitan-oopperan sopraanona peräti kolmen vuosikymmenen ajan. Hänen yleisimmät roolinsa olivat Lucia, Lakmé, Gilda (Verdi: Rigoletto) ja Rosina (Rossini: Sevillan parturi).  Viimeisessä esiintymisessään Metropolitan-oopperassa 14. joulukuuta 1960 hän tulkitsi ”Caro nome” -aarian Rigolettosta.
Pons teki vierailevia esiintymisiä muun muassa Pariisin Opéra Garnierissa, Lontoon Covent Gardenissa, Brysselin La Monnaiessa ja Buenos Airesissa Teatro Colónissa sekä Chicagon ja San Franciscon oopperoissa. George Gershwin oli säveltämässä hänelle kappaletta, joka kuitenkin jäi kesken säveltäjän kuoltua aivokasvaimeen vuonna 1937.
Pons oli vuosina 1938–1958 naimisissa kapellimestari André Kostelanetzin kanssa. Vuonna 1940 Pons sai Yhdysvaltain kansalaisuuden. Hän sairastui haimasyöpään ja menehtyi sairauteensa Dallasissa 77 vuoden ikäisenä. Pons oli Légion d'Honneurin jäsen, ja hänellä on tähti Hollywood Walk of Famella.
Aiheesta muualla

Kuvia tai muita tiedostoja aiheesta Lily Pons Wikimedia Commonsissa
Lemaitre (yhtye)

| Lemaitre |
| --- | --- |
 Lemaitre esiintymässä vuonna 2015
Tiedot
Toiminnassa:  2010–
Tyylilaji:  house, electro house, indietronica
Kotipaikka:  Los Angeles, Kalifornia, Yhdysvallat
Jäsenet:  Ketil Jansen Ulrik Denizou Lund
Levy-yhtiö:  Astralwerks
Aiheesta muualla
Kotisivut
Infobox OKNimi-testi OK: 
Lemaitre on Oslossa perustettu norjalainen indietronica-duo, joka koostuu norjalaisista Ketil Jansenista ja Ulrik Denizou Lundista. Yhtye perustettiin kesäkuussa 2010, ja sen nykyinen kotipaikka on Los Angeles Yhdysvalloissa.
Lemaitre on julkaissut useita EP-levyjä, ja seitsemännen EP-julkaisun jälkeen duo julkaisi ensimmäisen studioalbuminsa Chapter One 2. kesäkuuta 2017.
Lemaitre on nimetty belgialaisen papin Georges Lemaîtren mukaan.
Diskografia > Studioalbumit

Chapter One (2017)
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Cut to Black | 3.22 |  |  |  |  |  |  |  |
| 2. | Closer (feat. Jennie A.) | 4.30 |  |  |  |  |  |  |  |
| 3. | Continuum | 4.48 |  |  |  |  |  |  |  |
| 4. | Higher (feat. Maty Noyes) | 3.51 |  |  |  |  |  |  |  |
| 5. | Blue Shift | 4.00 |  |  |  |  |  |  |  |
| 6. | Stepping Stone (feat. Mark Johns) | 4.16 |  |  |  |  |  |  |  |
| 7. | Time to Realize | 3.30 |  |  |  |  |  |  |  |
| 8. | We Got U (feat. The Knocks) | 3.29 |  |  |  |  |  |  |  |
| 9. | Last Night on Earth | 4.10 |  |  |  |  |  |  |  |
| 10. | Playing to Lose (feat. Stanaj) | 3.24 |  |  |  |  |  |  |  |
| 11. | Strobes Pt. 2 | 3.50 |  |  |  |  |  |  |  |
| 12. | High Tide | 3.26 |  |  |  |  |  |  |  |
| 13. | The End | 6.01 |  |  |  |  |  |  |  |
| 14. | Playing to Lose (feat. Stanaj) [Coucheron Remix] | 3.01 |  |  |  |  |  |  |  |
Diskografia > EP:t

The Friendly Sound (2010)
Relativity 1 (2012)
Relativity 2 (2012)
Relativity 3 (2013)
Relativity by Nite (2013)
Singularity (2014)
Singularity (Remixed) (2015)
1749 (2016)
Afterglow (2016)
Fast Lovers (2018)
Kylämalva

| Kylämalva |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Suku::  Malvat Malva
Laji::  pusilla
Kaksiosainen nimi
 Malva pusilla  Sm. 
Katso myös
   Kylämalva Wikispeciesissä   Kylämalva Commonsissa 
Infobox OKNimi-testi OK: 
Kylämalva (Malva pusilla) on yksivuotinen, Euraasiassa tavattava malvakasvi.
Ulkonäkö ja koko

Monivartinen kylämalva kasvaa 10–50 cm korkeaksi. Varsi on rento ja karvainen tai kalju. Lehdet ovat pitkäruotisia. Lehtilapa on munuaismainen ja 5–7-halkoinen. Lehden liuskat ovat leveän kolmiomaisia ja hammaslaitaisia. Valkoiset, punasuoniset kukat ovat tavallisesti 2–10 kukan ryhminä lehtihangoissa. Kukan ulkoverhiö on kolmelehtinen ja verhiön pituinen. Terälehdet ovat 4–7 mm pitkiä. Kylämalva kukkii Suomessa heinä–syyskuussa. Kiekkomaiset lohkohedelmykset ovat kaljuja tai karvaisia ja kurttupintaisia. Siemenet säilyttävät itävyytensä maassa jopa vuosikymmeniä.
Suomessa tavattavista malvoista kylämalva muistuttaa läheisimmin satunnaisena tavattavaa katinjuustomalvaa (M. neglecta).
Levinneisyys

Kylämalvan päälevinneisyysalue alkaa Pohjois-Balkanilta, Unkarista, Puolasta ja Baltiasta itään läpi Valko-Venäjän, Ukrainan ja Venäjän aroalueiden Keski-Aasiaan saakka. Lännempänä lajia tavataan Saksassa asti. Pohjoismaissa kylämalvaa kasvaa vakituisena lajina Etelä-Norjassa, Etelä- ja Keski-Ruotsissa sekä Etelä-Suomessa. Laji on levinnyt ihmisen mukana myös paikoin Pohjois-Amerikkaan.
Suomessa kylämalva on muinaistulokas noin Pori–Tampere–Lappeenranta-linjan eteläpuolella, jossa sitä myös nykyään voi varmimmin tavata. Muualla maassa kylämalva on satunnaistulokas, jota on tavattu Pohjois-Lapissa saakka. Laji on suuresti harvinaistunut ja hävinnyt monilta entisiltä esiintymisalueiltaan.
Elinympäristö

Kylämalva on vanha kulttuurin seuralainen, joka viihtyy muokatulla maalla. Se on tyypillinen vanhoissa kylissä sekä maatilojen pihoilla ja seinustoilla viihtyvä laji. Erityisesti kanaloiden, navetoiden ja karja-aitausten typekkäät lähimaat ovat sille mieluisia. Satunnaisemmin lajia kasvaa satamissa, lastaus- ja kaatopaikoilla. Kylämalva on Suomessa harvinaistunut kasvupaikkojen umpeenkasvun ja pihapiirien siistiytymisen takia.
Käyttö

Muiden malvojen tapaan kylämalvaa on käytetty lääkekasvina muun muassa yskänlääkkeenä ja kuhmujen hoitoon. Varren kuituja on myös käytetty kehruussa.
Aiheesta muualla

Kasviatlas 2009: Kylämalvan levinneisyys Suomessa
LuontoPortti: Kylämalva (Malva pusilla)[vanhentunut linkki]
United States Department of Agriculture (USDA): Malva pusilla (englanniksi)
Flora of China: Malva pusilla (englanniksi)
Linda Armstrong

Linda Armstrong on englantilainen näyttelijä. Parhaiten hänet tunnetaan Sisar Brigidin roolista televisio-ohjelmassa Kyläsairaala (The Royal).
Aiheesta muualla

Linda Armstrong Internet Movie Databasessa. (englanniksi)
Leviathan (EP)

| Leviathan Alestorm |
| --- | --- | --- |

EP-levyn tiedot
 Äänitetty : 2008
 Julkaistu: 2008
 Tyylilaji: power metal
 Kesto: 17.41
 Levy-yhtiö: Napalm Records
Alestormin muut julkaisut
| Captain Morgan's Revenge 2008 | Leviathan 2008 | Black Sails at Midnight 2009 |
Leviathan on skotlantilaisen power metal -yhtye Alestormin EP-levy. Se sisältää coverversion latvialaisen Pirates of the Sea -yhtyeen euroviisukappaleesta ”Wolves of the Sea” sekä yhtyeen oman ”Wenches and Mead” -kappaleen saksaksi käännetyn version ”Weiber und Wein”.
Kappaleet

Leviathan – 6.05
Wolves of the Sea – 3.33
Weiber und Wein – 3.43
Heavy Metal Pirates – 4.23
Aiheesta muualla

Leviathan (EP) Discogsissa. (englanniksi)
Albumi Leviathan (EP) Encyclopaedia Metallum -sivustolla (englanniksi)